runetrust/blame-folketinget-dk huggingface dataset:
Charlotte Dyremose (KF), 2004-05-12:
Som hr. Jacob Buksti netop har citeret, siger ministeren, at der er iværksat en undersøgelse, for det er da klart, at det gør man, når man bliver gjort opmærksom på, at en 10 år gammel lovgivning, som den tidligere regering har lavet, har efterladt nogle huller, som ingen har været opmærksomme på.
Per Larsen (KF), 2023-02-28:
Og når jeg siger en bred aftale, er det jo, fordi vi har indgået aftalen sammen med Socialdemokratiet, Venstre, Dansk Folkeparti, Socialistisk Folkeparti, Radikale Venstre, Enhedslisten, Nye Borgerlige, Liberal Alliance og Kristendemokraterne, og det sikrer jo landbruget og fødevareindustrien kontinuitet, hvor lovgivningen ikke skifter retning i tide og utide.
Charlotte Fischer (RV), 2006-01-12:
Det er jo naturligt nok, at en virksomhed har nogle bestemte interesser, men er det ikke sådan – det kunne jeg godt tænke mig at spørge Venstres ordfører om – at der er en offentlig interesse i at skabe systemer, som sikrer, at den forskning, der sker i private virksomheder, er så lødig som muligt?
Bent Bøgsted (DF), 2021-02-02:
Og det vil jeg ikke klandre de ordførere fra de forskellige partier, der har været med til de forhandlinger, for, men man må da som minimum sige: Jamen det her er noget, vi er i gang med at lave på beskæftigelsesområdet, og så skal en anden minister da ikke gå ind og lave noget, der overtrumfer det, der sker på beskæftigelsesministerens område.
Sophie Løhde (V), 2011-02-04:
I forhold til de ændringer, der også aktuelt er sket på beskæftigelsesområdet, har man jo sådan set også aftalt en løsning med Kommunernes Landsforening, herunder også, at man selvfølgelig er nødt til at lade det element indgå i overvejelserne i forhold til den kommende justering af udligningsreformen, så man dermed også ser på kommunerne under et og sikrer, at de kommuner, som måske kan have behov for en større kompensation, så vil blive tilgodeset i forhold til de overvejelser, som man lægger til grund i justeringen af udligningsreformen.
Sophie Løhde (V), 2020-10-08:
Jeg erindrer i hvert fald, at jeg læste en artikel for nylig, hvor der netop var et eksempel på, at der sådan set var kommet færre, på trods af at jeg tror, at man har haft travlt med at skyde efter hr. Ole Birk Olesen på et tidspunkt i forhold til nogle af hans udtalelser omkring ligestilling.
Ole Stavad (S), 2005-06-16:
Med disse bemærkninger skal jeg glæde mig over, at det på trods af besværligheder og på trods af, at der har været mange diskussioner, også om enkelte lokalområder, trods alt er lykkedes os at skabe et samlet kommunalt landkort, som et bredt flertal i Folketinget kan stå inde for.
Margrethe Vestager (RV), 1998-06-10:
Jeg tror bare, at en kommission vil være hæmmende for den udvikling, som er sat i gang, og det er jeg glad for at jeg synes at dele med et flertal af Tingets medlemmer, og lige så glad er jeg for, at vi deler ønsket om at sørge for reformer og sørge for, at der er en proces, så det danske uddannelsessystem på de videregående uddannelser hæver sig i forhold til det nuværende niveau.
Morten Messerschmidt (DF), 2021-12-14:
Har ministeren nogen idé om, hvad de samlede omkostninger for lodsejere, ejendomsejere osv. rundtom i det danske samfund er i forhold til de indgreb, som staten, kommuner og regioner gennemfører over for private, hvor private så pålægges den forpligtelse at få undersøgt, om der er tale om almen regulering eller ekspropriation, og hvad den samlede omkostning for danske borgere i Danmark hvert år så måtte være?
Villy Søvndal (SF), 2004-10-20:
Jeg ved godt, vi kommer tilbage til det i næste spørgsmål, men hvis kriteriet er, at det er de socialt mest belastede byområder, der skal have dem, forstår jeg godt, at f.eks. hr. Eyvind Vesselbo undrer sig over, at f.eks. Århus slet ikke har fået noget.
Per Stig Møller (KF), 2007-05-30:
Jeg vil godt sige tak for forespørgslen om, hvilken indsats den danske regering gør bl.a. gennem EU for at overvinde fastlåsningen af den israelsk-palæstinensiske konflikt og for at sikre oprettelsen af en levedygtig palæstinensisk stat, der anerkender og anerkendes af Israel.
Per Clausen (EL), 2008-04-03:
Jeg ser faktisk frem til, at vi kan få et udvalgsarbejde, der den her gang måske kan føre til et resultat, der i hvert fald for nogle mennesker vil betyde store forbedringer, og hvis man bare en gang imellem kan sige det efter en debat her i Folketingssalen, er det jo ikke så ringe endda.
Marianne Jelved (RV), 2017-01-17:
Man ser på alle aldrene, og man ser endda også ud over den alder, hvor barnet bliver myndigt, altså som 18-årig, hvor et af de redskaber, der er til rådighed, er at skabe efterværn, det vil sige en bedre overgang til voksenlivet og forskellige former for støtte, f.eks. ret til en kontaktperson fra barnet eller det unge menneske er 15 år til det bliver 23 år.
Peter Juel-Jensen (V), 2019-04-09:
Men jeg vil gerne tilslutte mig, at vi også i højere grad holder kommunerne fast på, at de har et ansvar over for en helt særlig gruppe borgere, der har en helt særlig udfordring, som oftest er mere, end at de er ledige, men også at vi gør det på en sådan måde, at det går så hurtigt, som tingene nu kan gå.
Line Barfod (EL), 2003-05-09:
I forhold til det her problem med at sikre jordemødrene, og den her undersøgelse, ministeren vil lave, så kan jeg ikke forstå, hvorfor ministeren lige nu vurderer, at det skulle tage ½ år. Sundhedsstyrelsen har jo lavet den her undersøgelse for et par år siden, så det må jo være meget enkelt at gennemføre den samme undersøgelse én gang til, og vi må også kunne få resultatet meget hurtigt.
Søren Pape Poulsen (KF), 2019-03-20:
Hvad angår dem, der så kommer hjem – og det er de jo kommet på forskellige tidspunkter – og som så er her, så er vi jo, hvis de ikke kan sidde i fængsel eller når de er færdige med at sidde i fængsel, nødt til for at beskytte danskerne at gøre alt, hvad vi kan, for at holde øje med dem og gøre alt, hvad vi kan, for at de bliver afradikaliseret og vender sig væk fra det, de har været en del af.
Lars Barfoed (KF), 2013-10-08:
Vi er stærkt tilhænger af det europæiske samarbejde, og vi ønsker et stærkt europæisk samarbejde der, hvor der er behov for det, hvor der er brug for det, men jeg kan ikke se, at der er noget behov for, at EU skal lave regler om, hvordan man rundtomkring i nogle små kommuner skal støtte den lokale klub.
Lissa Mathiasen (S), 2002-03-20:
jeg bare hr. Kristian Jensen - og jeg håber, jeg får svar nu, eftersom der bliver skåret på fødevareområdet og på miljøområdet, jeg kan ikke finde ét sted, man ikke skærer på forbrugerpolitikken: Nævn mig bare tre områder, hvor man i dag rent faktisk opprioriterer forbedringer for forbrugerne, så de kan få det at vide.
Christian Brix Møller (RV), 2002-03-21:
Det tror jeg vil være nyttigt, og jeg håber, at ministeren vil forholde sig positivt hertil. Så vi er umiddelbart positive over for lovforslaget, men vi mener også, det kunne tyde på, at virkeligheden for alvor er ved at presse sig på, og at vi måske burde forholde os til den.
Høgni Hoydal (T), 2005-05-18:
Jeg skal ikke tage de konflikter med herned – om det, der skete – men jeg konstaterer, at det, hvis vi sammenligner med den danske EU-debat og de danske EU-folkeafstemninger, jo egentlig handler om, at Danmark i lovgivningen siger, at der nu er nogle områder, der administreres et andet sted.
Rasmus Stoklund (S), 2025-04-02:
I tilfælde af at hr. Kenneth Fredslund Petersen har nogle konkrete eksempler på nogle, der er blevet afvist, som hr. Kenneth Fredslund Petersen mener ikke burde have været afvist, så er spørgeren naturligvis meget velkommen til at sende et udvalgsspørgsmål om det til mig, og så må vi jo se på det.
Karsten Lauritzen (V), 2015-03-19:
De her områder gør sig særlig gældende i forhold til Beskæftigelsesministeriet, Skatteministeriet, Miljøministeriet, Erhvervs- og Vækstministeriet og Fødevareministeriet, som alle har en række kontrolmyndigheder inden for deres respektive forhandlingsområder.
Bertel Haarder (V), 2004-03-12:
Hvis de pågældende ikke medvirker ved udsendelsen efter en måned på madkasseordning, bliver de overført til Center Sandholm. Jeg kan oplyse, at madkasseordningen i 1997 er blevet anvendt i 2.257 tilfælde. Ca. 60 pct. af tilfældene skyldes manglende medvirken ved udrejse, mens 40 pct. skyldes manglende medvirken til sagens oplysning.
Özlem Sara Cekic (SF), 2013-11-28:
Men vi skal også samtidig huske på, at hvis vi skal gøre noget i forhold til astma og allergi – nu vælger jeg at tage det hele under et, selv om jeg ved, at forespørgslen alene handler om astma, men det er sjældent, at én ulykke kommer alene, som man plejer at sige – så er det jo sådan, at det er rigtig vigtigt, at det ikke kun er Christiansborg alene, der tager et ansvar, men at det også er regioner og også kommuner og også praksissektoren.
Jakob Sølvhøj (EL), 2019-12-10:
Jeg synes, det er oplagt, at man skal indføre en mulighed for at give økonomisk kompensation, og jeg synes, det er værd at tage med, at det ikke kun er et spørgsmål om at sikre retfærdighed og ordentlighed over for de borgere, der faktisk klager.
Jeppe Bruus (S), 2015-10-30:
Så jeg skal bare lige få ordføreren til at forklare mig, at når man nu sænker ydelserne over en kam – og det her er også et af ønskerne – hvad er det så for en reaktion, ordføreren forestiller sig der er på løndannelsen og dermed også i forhold til incitamentet til at arbejde?
Helena Artmann Andresen (LA), 2025-10-23:
Som sagt er det her jo en meget teknisk sag, men i trepartsaftalen fra 2016 ønskede man at indføre et system, som tilskyndede at oprette tilstrækkeligt med lærepladser på manglende områder ved at gøre betaling for AUB-bidraget afhængigt af, hvor mange lærlinge man tog.
Johanne Schmidt-Nielsen (EL), 2011-06-14:
Det undrer mig, som jeg forsøgte at få hr. Naser Khader til at svare på, at man på side 8 i høringsnotatet fra integrationsministeren skriver i fjerdesidste afsnit, at regeringen ønsker at belønne de kommuner, der gør en særlig indsats på repatrieringsområdet, og man skriver, at det her resultattilskud på de 25.000 kr. indføres for at understrege betydningen af, at kommunerne medvirker til, at den enkelte udlændings muligheder afklares, herunder muligheden for repatriering.
Charlotte Munch (DD), 2024-05-29:
Jeg vil bringe det et lidt andet sted hen, for i går stod fru Trine Pertou Mach på talerstolen, og vi var mange, der var meget interesserede i at høre lidt om Enhedslistens holdning til den her afstandtagen til medlemmer, der havde udtalt, at de ønskede at fortsætte samarbejdet med DFLP.
Kristian Jensen (V), 2008-10-24:
Man kunne fristes til med et smil på læben at sige, at nu gik det ellers lige så godt med den store, brede enighed om de første to lovforslag i dag, men med mit kendskab til skatteordførerne, vil det næsten også være for meget at forlange, at det kunne holde en hel fredag med den enighed.
Mikkel Bjørn (DF), 2023-12-19:
Jeg siger bare, det er et vidnesbyrd om, at der ikke er styr på det her område, altså at man opdager ting om folk, der ikke overholder reglerne, fra den ene dag til den anden, fordi man ikke har styr på, at de mennesker, der får dansk statsborgerskab, rent faktisk overholder retningslinjerne.
Sophie Hæstorp Andersen (S), 2008-01-17:
Synes Dansk Folkeparti virkelig, det er tilfredsstillende, at lejerne således via Landsbyggefonden betaler for plejeboliger til alle danskere, ikke kun danskere, som opgiver en anden lejlighed, men danskere, som også kommer fra huse, fra andelsboliger, fra andre boligtyper?
Poul Nødgaard (DF), 2002-11-18:
At tænke sig, hvis vi i dag havde stået og behandlet et forslag om at føre partistøtten tilbage til det, den var, før den tidligere regering og De Konservative firedoblede partistøtten, så kunne jeg forstå, at man måske var lidt oppe på stolene. Det her forslag er ikke engang udtryk for at tage den øverste del af flødeskummet af en lagkage.
Martin Lidegaard (RV), 2006-11-24:
Det gør vi, fordi vi har været blandt dem, der har peget på, at det ikke har været rimeligt, at der er hjem – Margrethe Hjemmet i Roskilde er nævnt som eksempel – hvor der har været ledige pladser, og hvor de ældre tydeligvis har været meget glade og tilfredse med at være.
Margrethe Vestager (RV), 2001-05-02:
Ingen af de seks modeller, som udvalget endte med at beskrive, vandt politisk tilslutning, især fordi ingen ville pege på, hvilke fag der skulle beskæres eller helt fjernes fra den obligatoriske fagrække for at skabe plads til en udvidelse af timetallet til naturfag. Den såkaldte model 2 stammer fra den forsøgsordning, der blev åbnet for, da Folketinget med vedtagelsen af finansloven for 1996 gav mulighed for i en kortere periode at finansiere 1 ekstra time om ugen til naturfag for eleverne i 1.G.
Helle Degn (S), 2000-03-30:
Så vil jeg gerne på vegne af Socialdemokratiet, Det Radikale Venstre, Venstre, De Konservative, SF og Dansk Folkeparti foreslå følgende: Forslag til vedtagelse »Idet Folketinget tager regeringens redegørelse til efterretning, opfordres regeringen til at arbejde for en styrkelse af samarbejdet mellem OSCE's Parlamentariske Forsamling og ministerdelen.
Henriette Kjær (KF), 2008-12-04:
Der har været mange og lange forhandlinger uden resultat, og derfor bliver vi selvfølgelig nødt til at lave en midlertidig løsning for den fjerde radiokanal, som Danmarks Radio har lige nu og netop kan bruge til P4 og P2, og det ville jo være ærgerligt, hvis en af de to stationer skulle lukke.
Villy Søvndal (SF), 2011-05-31:
Så vil jeg bare spørge, om ikke den tanke har strejfet statsministeren, at man som leder af landet – den, der har magten, den, der har vagten og har haft den i mange år – står med et land, der er omgivet af lande, hvor væksten går rigtig godt, af mange forskellige grunde, det medgiver jeg gerne.
Christian Juhl (EL), 2016-06-01:
Jeg kunne godt tænke mig at høre hr. Sjúrður Skaale uddybe lidt: Ville det ikke være ganske rimeligt, at man, hvis man ønsker at lave en ny grundlov på Færøerne, så også har frie hænder til at eksperimentere med den, også over en periode, hvor man stadig væk er en del af rigsfællesskabet, og så på et tidspunkt selv kan vurdere, om man fortsat vil være medlem, som der jo står i hjemme- og selvstyrereglerne, som er lavet?
Hans Andersen (V), 2005-06-10:
I forbindelse med ændringsforslagene er en væsentlig sten flyttet fra dette sundhedslovforslag over i lovforslag om regionernes finansiering, nemlig finansieringsdelen, og det gør jo, at vi i dag kan opleve, at der er et stort flertal her i Folketinget, der støtter op om den nye grundlov på sundhedsområdet.
Søren Krarup (DF), 2010-05-04:
Jeg vil gerne spørge, selv om den fungerende ordfører ikke er den rigtige, om noget, som jeg også kunne spørge fru Marianne Jelved om, for hun nævnede også – og det står også i bemærkningerne til forslaget som en anklage mod os – at det, at vi har 24-års-reglen, betyder, at der er mange, der gennemfører tvangsægteskaber, og som så flytter til Sverige og prøver på at snyde ved at bosætte sig der og så komme tilbage til Danmark som EU-borgere.
Tom Behnke (KF), 2007-05-10:
Vi har også lavet den nye lov efter den såkaldte østrigske model med bortvisning af manden, og vi har også sørget for, at politiet assisterer og hjælper til, at kvinden og børnene, hvis de er med, kan komme til et krisecenter og komme ind der på alle tider af døgnet, og at det er et tilbud, der ligger i hele landet.
Thomas Danielsen (V), 2016-10-13:
Vi skal selvfølgelig levere med hensyn til vores mål, og derfor glæder det os selvfølgelig også, at vi selv med regeringens vækstplan, som jo på samme måde som den tidligere regerings vækstplan har den konsekvens, at man udleder lidt mere CO2 – det er det, der sker, når man skaber arbejdspladser; når man er god til at skabe arbejdspladser, udleder man også lidt mere – overopfylder EU's målsætninger.
Villy Søvndal (SF), 2002-11-20:
Det, jeg selv synes er spændende ved Københavnskriterierne, er, at man hævede den diskussion, hvor enkelte lande foretrak enkelte lande, op til nogle objektive kriterier, hvor landene så bliver vurderet på en stribe objektive kriterier i forhold til retssystem, i forhold til politiske rettigheder, i forhold til menneskerettigheder, i forhold til økonomisk formåen osv. osv.
Peter Skaarup (DF), 2000-12-07:
Vi synes, det går fuldstændig rent ind, og det burde være sådan, at vi på stedet kunne vedtage det forslag, når det skal andenbehandles her i Folketinget, men det ser det ikke ud til at blive, fordi der åbenbart er modstand både hos regeringen og hos Venstre og De Konservative mod at trænge til bunds i de her problemer.
René Christensen (DF), 2010-12-02:
Det blev hvert fald ikke afvist herfra, så jeg tror faktisk, vi måske her i dag har fået en lille bid mere i forhold til diskussionen om bisfenol-A. Så vi har jo været positive og fremadrettede i forhold til forslaget, som vi behandler her i dag, og synes faktisk også, at debatten har været god.
Frank Dahlgaard (UP), 2000-12-13:
Sådan har jeg forstået det. Jeg vil så stille dette spørgsmål: Er det statsministerens vurdering, at de ændringer af EU-Traktaten, der blev gennemført i Nice, er større eller mindre end ændringerne med Amsterdamtraktaten, som vi jo havde en folkeafstemning om i maj 1998?
Lars Barfoed (KF), 2011-11-17:
Det må også være muligt at analysere, om det, vi har, egentlig ikke er ganske velfungerende; om det er klogt at lave om på den måde, vi har indrettet vores demokrati på; om det ikke kan føre til større skadevirkninger, end det kan gavne, at man giver et mindretal mulighed for at lave kommissionsdomstole, for det er jo meget omfattende.
Charlotte Broman Mølbæk (SF), 2024-04-10:
Kunne Socialdemokratiet forestille sig, at vi fandt en løsning med second opinion på det her spørgsmål om visitation, der rummede en nationalt anerkendt faglighed, og som man skulle følge ude i kommunerne, hvis de havde været inde over og havde lavet nogle anbefalinger om, hvad der var bedst for den pågældende borger?
Carsten Hansen (S), 2002-02-06:
Det er kort sagt en meget, meget vigtig lov, vi behandler her, med hensyn til livsudfoldelse i byerne og på landet. Det danske landskab er smukt og en kilde til store oplevelser, man kan sige, at det danske landskab er en ressource, men en ressource der er blevet mindre af i de sidste 50 år.
Josephine Fock (ALT), 2016-12-15:
Og der har jeg, når finansministeren i virkeligheden siger, at vi har brug for et ordentligt og fagligt grundlag, svært ved at forstå, hvad det er, der hindrer finansministeren i at sige, at det skal vi have undersøgt, at det må vi sætte i værk, altså så vi får det faglige grundlag.
Nick Hækkerup (S), 2020-05-06:
Som spørgeren ved, er vi sammen med Folketingets partier i gang med at drøfte planen for genåbningen af Danmark, og her skal vi tage stilling til, hvordan vi skal prioritere at åbne i næste fase, for der er jo ingen grund til at lægge skjul på, at vi også her må prioritere.
Lars Løkke Rasmussen (V), 2009-01-13:
Det skal selvfølgelig ikke udløse en pause de næstfølgende år, men det viser i hvert fald, at hvis vi agerer klogt, også i den aktuelle konjunktursituation, og sørger for, at når og hvis vi træffer beslutninger for at afbøde konjunkturvirkninger lige her og nu, er det nogle, der går hånd i hånd med den langsigtede målsætning - jamen så er vi sådan set fint på linje med den strategi, der ligger i 2015-planen.
Mette Abildgaard (KF), 2017-11-23:
Vi vil gerne forandre samfundet, men det skal gøres forsigtigt, og det skal gøres med respekt for det gode eksisterende, vi har, og derfor vil der også være masser af konservative, som med grobund i den konservative ideologi vil spørge, om det her er en god idé.
Ole Vig Jensen (RV), 1997-10-28:
Dels har vi jo rådet, som er vejledende for ministeriet, og hvori der i høj grad sidder interessenter fra aftagerne, og derudover har vi så også evalueringsmuligheden, hvor vi vil følge udviklingen i uddannelserne, sådan at det er muligt at sætte ind, hvis der er behov for at justere undervejs.
Kirsten Normann Andersen (SF), 2019-03-27:
Fælles for svarene er jo, at et barn med f.eks. søvnbesvær skal udredes af en børne- og ungdomspsykiatrisk afdeling, som også skal iværksætte en anden behandling, før man kan gribe til en mindre indgribende behandling, som f.eks. en kugledyne kunne være.
Karen J. Klint (S), 2005-03-15:
Jeg vil så også sige, at det for os også er vigtigt, at instituttet skal se på kvalitetsudvikling og derfor ikke kun på økonomi og effektivitet, for kvalitetsudvikling er et lige så vigtigt ben at gå på, når vi ser på kommunalreformen, og hvordan den skal udmøntes i praksis.
Keld Albrechtsen (EL), 2000-08-24:
Og så vil jeg gerne spørge hr. Claus Larsen-Jensen: Er det også Socialdemokratiets opfattelse, som statsministeren giver udtryk for i Politikken i dag, at hvis vi stemmer nej, så kommer der ikke flere folkeafstemninger om ophævelse af de danske undtagelser, så er der sat en grænse, så får vi stoppet unionsudviklingen? Hvis det er rigtigt, og det har statsministeren jo sagt i Politikken, så synes jeg, det er en aldeles udmærket ting og en god begrundelse for at stemme nej. Så kan man standse denne unionsglidebane.
Søren Krarup (DF), 2004-05-10:
Det kan fortolkes, bagatelliseres, men vi håber, at dels bemærkningerne til lovforslaget, dels en udvidelse af Pressenævnet, som styrker det folkelige element, vil kunne sikre, at et genmæle bliver andet og mere end en ligegyldig petitesse på side 23, hvor ingen ser den.
Christian Langballe (DF), 2013-10-10:
Det, der er forskellen – og nu tør jeg godt at bruge »os« og »dem« – på os i Dansk Folkeparti og så i hvert fald ordførerens parti, er jo, at vi ikke betragter Danmark som sådan en flad mark, hvor folk sådan tilfældigvis har fundet sammen, eller at Danmark så at sige er en plads, hvor alle i hele verden har ret til at være en del af det, men hvor vi som nation siger, at det faktisk er os, der byder velkommen.
Kristian Thulesen Dahl (DF), 2003-11-13:
Det her er en ganske naturlig kamp mellem på den ene side Folketingets ønske om større åbenhed og så regeringsapparatets ønske om at have en så stor grad af lukkethed, at regeringen er sikker på, at det ikke forstyrrer de forhandlingsforløb, regeringen har i forhold til de andre EU-partnere.
Pernille Skipper (EL), 2012-04-10:
Så jeg er ligesom flere foregående ordførere ikke enig i, at der er en generel skævhed mellem strafniveauet for henholdsvis økonomisk og personfarlig kriminalitet, men jeg vil dog sige, at der er skabt en vis ubalance især for nogle af de personfarlige forbrydelser, hvor straffene er blevet hævet de sidste år.
Gitte Lillelund Bech (V), 2003-02-04:
Til hr. Morten Homann, som spørger, hvad der konkret skal ske i Midt- og Vestjylland, er mit svar, som måske lægger sig meget tæt op ad svaret til hr. Keld Albrechtsen: Kontraktholder skal leve op til sin kontrakt, og trafikministeren er ansvarlig for at indkalde kontraktholder og bede kontraktholder om at leve op til kontrakten.
Margrethe Vestager (RV), 2000-02-10:
Sidst vil jeg igen nævne vores forenklingsudvalg, for jeg synes, det er meget afgørende, at vi ser på, om vi kan lette menighedsrådenes arbejde, således at der bliver mere tid og plads til den diskussion om tilrettelæggelse af kirkens liv og virke, som jeg tror mange menighedsrådsmedlemmer interesserer sig betydelig mere for end for de mere administrative dele af det.
Aaja Chemnitz Larsen (IA), 2018-05-25:
Derfor er vi også rigtig glade for, at Nukiga er ved at komme ud på landsdækkende plan, og jeg synes, der stadig væk ligger et rigtig stort arbejde i at sikre, at det arbejde bærer frugt, og at vi ser flere af sådan nogle fine arrangementer, både til gavn og til glæde for såvel danske som grønlandske borgere i Danmark.
Margrethe Vestager (RV), 2003-11-11:
bare en venlig invitation til at åbne en forhandling om, hvordan vi kan komme til at indløse det, vi alle sammen meget gerne vil, nemlig sørge for, at de, der er børn af enlige forsørgere på SU, får det måske bare en lille smule bedre, så kan vi altid gøre det meget bedre senere. Vi kom lidt ad vejen på Enhedslistens foranledning, måske kunne vi sammen komme endnu videre.